Aarhuus Stifts-Tidende, 1845-02-22
Blandinger. For nogen Tid siden blev den hele politiske Verden sat i Forundring over Mehemed Alis uventede Beslutning, at ville nedlægge Regjeringen og gaae til Mecca Bladet Examiner fortæller nu Sagens rette Sammenhæng saaledes: Mehemeds Datter, Defterdar Beys Enke, gjorde forleden et Gilde, i Anledning af et Giftermaal i Familien, og den gamle Pascha var ogsaa indbuden dertil og bleven beværtet med de meest krydrede Spiser og ophidsende Drikke. Disse Drikke vare naturligviis ikke Viin, thi Viin har Propheten forbudt; de lignede snarere Liqueurer eller de af Alkohol, tilsat med Ingefær og Piment, beredte Hjertestyrkninger, som ogsaa nydes i irlandske Maadeholds foreninger, hvor man har forsvoren at drikke Whisky Denne Sorbet, eller hvad man nu vil kalde det, gjorde imidlertid ikke Hs. Høihed lystig, tvertimod satte den ham i saa ondt Lune, at han gav sig til at prygle samtlige Damer i Haremet; Ministrene fik ogsaa deres Portion, sin Pibe sønderbrød han, og Tjenerne kastede han ud af Vinduet. Derpaa lod han hente 250,000 Punge, ravede ombord i en Dampbaad, og lod sine troe alexandrinske Undersaatter sige: "at nu saae de ham aldrig meere; han havde besluttet, at abdicere og at lægge sine Been i Mecca." Den gamle Synder, Sheridan løi ikke grovere, da han beruset blev funden af Vægterne og fortalte dem, at han var Hr. Wilberforce." Dette er det tørre Omrids af en Begivenhed, som allarmerede to Verdensdele, og dog var det Hele ikke Andet, end Virkningen af en dygtig Ruus. Paa Galladage bærer Dronning Victoria af England en Bracelet, der vel er et af de betydningsfuldeste Mementoler, som kongelige Øine, i Glandsen af straalende Fester og under begeistrede Hyldingers Jubel, kunne dvæle ved. Bemeldte Bracelet, der er forarbeidet af det fineste Guld, er smykket med fire af de sjeldneste Diamanter, som kappes med hinanden i deres Vands Skjønhed, men som faae deres høieste eiendommelige Jnteresse ved de Besiddere, i hvis Hænder de tidligere have befundet sig. Den første og største af disse Diamanter har tilhørt den for det brittiske Folk uforglemmelige Prindsesse af Wallis, Charlotte Auguste. Den anden og tredie eiedes engang af den ulykkelige Dronning af Frankrig, Marie Antoinette. Den fjerde og skjønneste af alle glimrede engang paa et forgudet kongeligt Hoveds hvide, majestætiske Pande, der ogsaa havde maattet falde paa Retterstedet: den tilhørte den skotske Dronning Maria Stuart og sildigere en Konge, hvis Magt udsluktes med hans Broders Stierne: Joseph Napoleon. Monindholdstungere Erindringstegn, i en fiin, let Ring, have omsluttet en Qvindes Arm, Grev Raczynski, En af de rigeste preussisk polske Adelsmænd, en human, Kunster og Videnskaber ivrigt beskyttende Mand, agtet og æret af Alle, har, i en Alder af 58 Aar, endt sit Liv ved Selvmord paa en ligesaa uforklarlig, som tragisk Maade. Da han var elsket af sin Familie, høit anseet blandt sine Landsmænd, og levede i de lykkeligste Forhold, man kan tænke sig, kan man kun udlede hans Handling fra en sort Melancholi, som ofte hjemsøgte ham og som hidrørte fra en grueligbrængstende Hjerteklemmelse. Denne Tilstand, stemte ham saaledes, at han, som man af hans Yttringer kunde slutte, troede at leve sig selv og Andre til Byrde. Efter sin Læges Raad besluttede han at foretage en Reise til Jtalien. Han traf alle fornødne Forberedelser, og begav sig den 19de Jan. til Rogalin, og herfra, Dagen efter, til Zaniemyse. Her spiste han til Middag hos Præsten, overgav ham sin Cassettesom indeholdt hans vigtigste Papirer, samt Nøglen dertil, og gik derpaa ned til Søen, hvorpaa der befandt sig en liden Kanonbaad med een Carrouade. Dette Skyts havde han ofte affyret til sin Moerskab; han ladede det denne Gang med en Kugle, gav en Pige, i Nærheden et Brev, som hun, saasnart der faldt et Skud, strax skulde bringe til Præsten, og vendte Skytsets Explosion mod sig, idet han, sandsynligviis læggende Ansigtet derimod, benyttede den høire Haand til at afføre Kuglen, hvilket fremlyser af den Omstændighed, at Hovedet var fuldstændigt afraseret og knuust, den høire Haand stærkt sværtet. Brevet indeholdt en Bøn om Tilgivelse, fordi han havde givet Præstens Menighed et saa slet Exempel, og det Ønske, at han maatte blive begraven hvor han var død. J et Brev til sin Gemalinde udtaler han det samme Ønske. Kæmpe=Dampskibet Great=Britain, der er bestemt til at gaae imellem Liverpool og Nework, har et Maskineri af 1,000 Hestes Kraft og, som bekjendt, den archimmediske Skrue istedetfor Skovlhjul. For den Skibskyndige vil det være interessant at erfare, at omendskjøndt det uhyre Skib har en Vægt af 3,500 Tons, a 20 Centner, veier Propelleren eller den archimediske Skrue, der kun har 16 Fods Diameter og 2 Fod 3 Tommers Afstand, ikke meere end 3 Tons eller 60 Centner, medens et Par Skovlhjul til et saadant Skib idetmindste maatte have veiet 200 Tons. Selv i Storm og med omspringende Vind gjorde Great Britain sine 4 1/2 Knuder i Timen, og Maskinen arbeidede regelmæssigt med 12 Stod i Minuten, da den ikke stod under noget ydre Vexeltilfældes Jndflydelse. Efter denne Triumph for Propeller=Systemmet, der for 6 Aar siden for første Gang blev anvendt paa Dampskibet "Archimmedes, er det nu sat udenfor al Tvivl, at man efterhaanden vil see alle Hjulkasser paa Dampskibene forsvinde og vige Pladsen for Skruen. GreatBritains første Reise kan saaledes med Rette ansees for Jndvielsen af en ny Epoke i Dampskibsfartens Annaler.